معركة ولاد يحيى و خليفه

معركة ولاد يحيى و خليفه هى معركه اهليه بالاسلحه قامت مابين قرية ولاد يحيى و قرية ولاد خليفه فى سوهاج فى صعيد مصر فى 7 نوفمبر 2011 وقت الاحتفال الاسلامى عيد الأضحى. استخدم الطرفين بنادق و متريوزات و طوب و استمرت المعركه 3 ساعات و اتدخلت قوات الامن و استخدمت القنابل المسيله للدموع لفض المعركه لكن ماقدرتش تسيطر على الوضع و اتحولت مدينة السلام ( أولاد طوق ) فى سوهاج لساحة قتال. اتواصلت المعارك بعد مانتهت المعركه الاصليه و حاصرت اجهزة الامن القريتين لكن ماقدرتش تدخل و حاصر افراد من الأهالى المتصارعين نقطة الاسعاف لمنع مساعدة المصابين و دخول عربيات الاسعاف لنقلهم. و ذكرت المعلومات الاوليه ان عدد المصابين بالعشرات و من بينهم ظابط بوليس و امين و عريف و غفير و أن سبب المعركه هو التنافس بين القريتين على نقل الركاب بالعربيات و ان اطراف العركه اللى ابتدت بيهم المعركه " طلبه ". فرض الامن حظر تجوال فى القريتين و حاولت السلطات عمل مجلس عرفى زى ماهو الحال فى المجتمعات البدائيه لوقف الصراع الداير بين القريتين ، لكن الأهالى قطعو طريق سوهاج - قنا ، و وصلت قوات من الجيش المصرى و دخلت مدرعات و مصفحات للمنطقه لفرض السيطره عليها.

فى 8 نوفمبر اتجددت الاشتباكات و اقتحم عدد من الأهالى مستشفى السلام اللى بيتعالج فيها اللى اتصابو فى المعركه و اتجرح فى الاشتباكات الجديده 9 اشخاص.

 لينكات برانيه و مصادر 
 الجيش يتدخل لفض معركة قريتى أولاد "خليفة" و"يحيى" بسوهاج ...
 الامن يفرض حظر التجول فى قريتى أولاد "خليفة" و"يحيى" بسوهاج ...
 معركة بالأسلحة بين قريتين بسوهاج والأمن يستخدم قنابل الغاز...
 اقتحام مستشفى و اصابة 9 بعد تجدد الاشتباكات بقريتى سوهاج...

تصنيف:معارك اهليه فى مصر
تصنيف:ثورة مصر 2011